বাংলাদেশের চলমান রাজনৈতিক সংকট চীন পর্যবেক্ষণ করছে উল্লেখ করে বাংলাদেশে নিযুক্ত চীনা রাষ্ট্রদূত লি জুন বলেছেন, দেশের এই সংকট কাটাতে প্রধান রাজনৈতিক দলগুলোর মধ্যে এখনও আলোচনার সুযোগ রয়েছে। দলগুলো শান্তিপূর্ণ সংলাপের মাধ্যমে দেশের এই চলমান সংকট সমাধান করবে বলেও আশাবাদ ব্যক্ত করেন তিনি। গতকাল নতুন পররাষ্ট্রমন্ত্রীর সঙ্গে সাক্ষাৎ শেষে লি জুন সাংবাদিকদের প্রশ্নের জবাবে এসব কথা বলেন। লি জুন পররাষ্ট্র মন্ত্রণালয়ে মন্ত্রী এএইচ মাহমুদ আলীর সঙ্গে প্রায় আধা ঘণ্টাব্যাপী বৈঠক করেন। এ সময় পররাষ্ট্রমন্ত্রীও লি জুনকে বলেছেন, সংলাপের সুযোগ আছে।